sasicodes/solvari-1 huggingface dataset:
கட்அவுட் வைக்கணும் ஒரு ஐநூறு ரூபாய் நன்கொடையா கொடுன்னு கேட்டேன்... எல்லாக் கடைக்காரங்களும் கேட்டதுக்கு மேலேயே கொடுத்தாங்க.ஆனால் நீ எப்படி கொடுத்தே... மக்கள் எழவுல தவிக்கிறது மாதிரி தவிக்கையில கல்யாண மேளம் எதுக்கண்ணேன்னு கேட்டே.
எனக்கென்ன.. கட்டிட வேலைக்குப் போக வேண்டிய கட்டாய நேரத்தை கணக்கில் கொண்டு காலங்காத்தாலேயேதான் அந்தக் கடையை பார்த்து நடந்தாள்.
என்று தன்னையறியாமலேயே சத்தம் போட்டு சொன்னபடியே ஒடிப்போய் நின்றாள்.எதிர் திசையில் பைகளும் கைகளுமாக வந்து கொண்டிருந்த நான்கைந்து பெண்களுக்கு முன்னால் நிற்க வேண்டும் என்ற வேகம் அவளை விரைவு படுத்தியது.
ராக்கம்மா கம்பளி பூச்சி போல் பல்வேறு ஆடைகளோடு நின்ற பெண்கள் கூட்டத்திற்கு பின்னால் நின்றபடியே அந்த நியாயவிலைக்கடையை வலது கையிலிருந்த பிளாஸ்டிக் கேனை குழந்தையைப் போல் இடுப்பில் வைத்துக் கொண்டு பார்த்தாள்.
இன்னொரு கையில் பிடித்த துணிப்பையால் வேர்த்த தன் முகத்தை வீசியபடியே அவள் உள்ளே பார்த்த போது அவள் நின்ற குண்டும் குழியுமான சாலை கட்டிட வடிவம் பெற்றால் எப்படியோ அப்படிப்பட்ட பாடாதி கட்டிடம்.
காவல் நிலைய லாக்கப் கம்பிகள் மாதிரி போடப்பட்ட அறைக்குள்ளே ஒருகிடா மீசைக்காரன் கவுண்டருக்குள் நுழைந்த கைகளில் உள்ள குடும்ப கார்டுகளில் எதையோ ஒன்றைப் பறித்துக்கொண்டிருந்தான்.
கிருஷ்ணாயில் இருக்கத்தான் கீது.... பாரும்மே... ஆப்பக்கடை ஆயாவோட பையில அவன் எப்படி திட்டினபடியே அரிசிப் போடறான்பாரு...அவனுக்கு சர்க்கார் அரிசி பூட்ரோம்கிற நினைப்புல்ல.
நேத்து காத்துநின்னா கடைசில சொல்றான் கஸ்மாலப்பய...இல்லன்னு நல்லாத்தான் கேட்டேன்.முதல்லயே சொன்னா இன்னன்னு.அதுக்கு அவன் எப்படி முறைச்சான் தெரியுமா..?
நேத்தே அந்த மேஸ்திரி ராக்கு... உன் கணக்க பார்ப்போமானு சிரிச்ச படியே சொல்லி என்ன அய வெச்சான்... இன்னிக்கும் லேட்டுன்னா அவ்வளதான்.
இத நாயமான்னு நீயே பாரு... தலைகாய்ந்த பெண்கள் மத்தியிலே லேசான முணுமுணுப்பு... ஆனாலும் அந்தப் பெண்கள் இந்த இரட்டை சங்கிலிக்காரிகளிடம் வேலைப்பார்ப்பவர்கள்.
ஏமே... சுமதி நீயும் கேளேம்மே... சுமதி கேட்கலாமா... வேண்டாமா.. என்று யோசித்த போது... எந்த பெண்களிடமும் வேலைப் பார்க்காமல் சுயேட்சையாக மீன் விற்கும் சோதி தனது கடல் வரிசையைக் காட்டினாள்.
அதே சமயம்தான் வீரமாகத்தான் இருப்பதுபோல அவளுக்குப் பதிலாக ராக்கம்மாவை முறைத்தபடி சில கார்டுகளை சில பெண்களிடம் பெயரை மாற்றிக் கொடுத்துவிட்டு நிதானமாக நடப்பதுபோல் பாவலா செய்தபடியே நடந்தான்.
ஐயோ... நின்னு நின்னு கால் வலிச்ச கண்றாவியில இடுப்புச் சேல தொப்புளுக்குக் கீழப் போனத கூடப் பார்க்கலப்பாரு நானு... படிச்சப் பொம்மனாட்டிங்க கட்டிக்கறது மாதிரி புடவ கீழப் போகப்போச்சுது பாரு... பாவிப்பய இன்னாம்மா... பாக்கான் பாரு... யோவ்.
நாஇல்லாத சாக்குல சல்பேட்டாபூட்டாலும் பூடுமே... ராக்கம்மா எப்படியோ கவுண்டருக்கு அருகே வந்துவிட்டாள் வானத்திலிருந்த நிலாவைப் பறித்தது போன்ற ஒரு மகிழ்ச்சி.
ஒரு நாள் வேலைக்கி போகாமல் வீட்டிலேயே இருந்தது போன்ற ஆனந்தம் அது சாராயம் குடிக்காமல் வீட்டிற்குத் திரும்பியது போன்ற திருப்தி பிளாஸ்டிக் கேனை எடுத்து கவுண்டரில் வைத்தாள்.
அவளை நேருக்கு நேராக பார்த்துப் பேசுவது தமது அந்தஸ்துக்கு கீழாவது என்று அனுமானித்தபடியே ஜன்னல் கம்பிகளைப் பார்த்தபடி பதிலளித்தது.
நீங்க செய்யற அக்கரமத்துக்கு கட்சில மரத்தடில கிளி ஜோசியத்துக்குத்தான் வரப்போறிங்க... இன்னாய்யா பேச்சு பேசறே கொயுப்பு பேச்சு... இந்தா பாரும்மா...உன்கிட்ட வாயாட எனக்கு நேரமில்ல..நான் வேணுமின்னா... எங்க பெரிய ஆபீசரோட அட்ரஸ் குடுக்கறேன்... டெலிபோன் நம்பர தாரேன்.
அந்த பசங்க ஒய்ங்கா இருந்தா நீ ஏன் இப்படி பேசற... இன்னாய்யா நாடு இது... ஒட்டுப் பொறிக்கி பசங்க ஒர்த்தன் கூட இத கேக்கறதில்ல... சீ... பேஜாறான பொழப்பு.. ஏழைங்க வயித்து நெருப்பு உங்கள சும்மா விடாது.
வேணுமின்னா பாரு... இதுக்கு மேல பேசினே... அப்புறம் உங்கள போலீசுல ஒப்படைக்க வேண்டியதிருக்கும் ஜாக்கிரத... யாருகிட்ட பேசறோம்கறது ஞாபகம் இருக்கட்டும்.
ஏணிப்படி மாதிரி சிறிது சாய்ந்து தட்டையாக இருந்த அந்த எடுபிடியாள் பேசப்பேச கிடா மீசைக்காரன் ஒரு சிகரெட்டை எடுத்து பற்ற வைத்தபடி ஊதிப்பிடுவேனாக்கும் என்பது மாதிரி ஊதித் தள்ளினான்.
ஏற்கனவே போலீஸ் என்றதும் பயந்து போன ராக்கம்மாவுக்கும் சோதிக்கும் அந்த புகைந்த சிகரெட் காவல்துறையின் கண்ணீர்ப்புகை போல் தோன்றியது.
சோதி கையிலிருந்த காசில் ஒரு மளிகைக் கடையில் பதுக்கி வைக்கப்பட்ட மண்ணெண்ணெயை ஒட்டிக்கி இரட்டியாய் வாங்கப் போய்விட்டாள்.
ராக்கம்மாவின் கார்டில் மண்ணெண்ணெய்யே பிரதானம் இந்தப் பின்னணியில் பங்களா அம்மா மண்ணெண்ணெய் கிடைக்கும் சமயத்தில் ராக்கம்மாவிடம் லிட்டருக்கு இரண்டு ரூபாய் இருபது பைசா வீதம் பத்து லிட்டர் வாங்க இருபத்திரெண்டு ரூபாய் கொடுத்து விடுவாள்.
ஆனானப்பட்ட இந்த நியாய விலைக்கடையில் மண்ணெண்ணெய் இல்லை என்றால் வாங்கிய பணத்தை இந்த ராக்கம்மா பங்களா அம்மாவிடம் உடனடியாக கொடுத்துவிட்டு எண்ணெய் எப்போது கடைக்கு வருகிறதோ அப்போதுதான் வாங்க வேண்டும்.
அப்பால எப்பவுமே துட்டுத் தரமாட்டாங்க... இந்த பாழாப்போற கிருஷ்ணாயில் எப்ப வரும்... எப்ப வராதுன்னு சொல்லிக்க முடியாது... இதுக்காக காசுசேர்த்து வைச்சாலும்.
சர்த்தான்மே சொல்லிட்டே... இப்போ.வீட்ல போய் கஞ்சிக்காச்சாத் தானே வேல பார்க்க முடியும் அதுவும் இன்னா மாதிரி வேல... சல்லிக்கல்ல கூடைல சுமக்கணும் ஏணியில் ஏறணும் பசி மயக்கத்துல எடறி விழுந்துட்டா...இன்னாமே செய்யறது.ஆ... அதுக்காக வார்த்த மார்றதா.. மனுஷிக்கி மானம்தானேமே முக்கியம்.
அவளை நம்பி வேறு சித்தாளை வேலைக்கு வைக்கவில்லை என்றும் இதனால் கட்டிட வேலையே நின்று விட்டதாகவும் அவள் தான் பணம் கொடுக்க வேண்டும் என்றும் பேசுவான்.
சுடனும்னா கிடாமீசையைத்தான் முதல்ல சுடனும் சோமாரி...இன்னாக் கேள்வியா கேட்டான்... இருடா இரு... அதுக்கிட்ட சொல்றேன் பார்... அதப்பத்தி உன்கி தெரியாது.
அது கையில ஒரு அரிவாளக் கொடுத்து ஒன்னண்ட அனுப்பிவைக்கறேன் பார்... என் மூஞ்சியப்பாக்க நேரம் இல்லன்னு தெனாவுட்டாயா பேசற... பெரிய மன்மதரு.
அவர்களிடம் ஆறுதல் தேடி கிருஷ்ணாயில் சமாச்சாரத்தை சொல்வது போல் கையிலிருந்த கேனை தலைகீழாகப் பிடித்தபடி தூக்கிப்போட்டுப் பிடித்தாள்.
ஆயா கேட்டாள்... இன்னிக்கி மட்டுமல்ல என்னிக்கு வரும்னும் சொல்லமாட்டேங்கறான் கஸ்மாலம்... நாளிக்கும் சேர்த்து இன்னிக்கே கைவிரிச்சுட்டான்.
இந்தப்பசங்க பேசாம நமக்கெல்லாம் எதுவும் கிடையாதுன்னு பப்ளிக்கா சொன்னா தேவலை இப்படி நாயா அலையாம நாம நம் வேலைய கவனிக்கலாம்.
ஏய்...ராக்கு.அநத கடையோட சைடுல சைக்கிளுங்க நிக்குதா...அதுல பெரிய பெரிய கேரியருங்ககிதா... பராக்குப் பார்க்கிறது மாதிரி நாலஞ்சு கம்மாண்ணாட்டிங்க நிக்கறானுவளா.. அதுல ஒருத்தன் வழுக்கத்தலையா..?
கடைக்கு வெளியே ஒரு மணிநேரத்திற்கும் அதிகமாக அவர்கள் நிற்பதும் அவர்களின் ஒருத்தன் அவ்வப்போது கடைக்கு முன்னால வந்து நோட்டம் பார்த்ததும் அப்போது அவளுக்கு புரியவில்லை.
இன்னிக்கே இந்த சோமாரிங்கள மடக்கிடலாம்... கரெக்டா பத்தரை மணிக்கி நம்ம ராக்குவோட வீட்டுக்கு அல்லாரும் வந்திடுங்க... இந்த லட்சுமிய பத்தரைமணி வாக்குல கடையில நீக்கச் சொல்லுவோம்.
நீ ஒருத்தி இந்தக் காலத்துல லேசா அடிதடிசத்தம்னா ஆம்பளைங்க தான் மொதல்ல வீட்டுக்குள்ள ஓடி கதவ சாத்துறாணுவ... பொட்டப் பசங்க... எல்லாப் பெண்களும் பத்தரை மணிக்கு ராக்கம்மா வீட்டில் சந்திப்பது என்ற தீர்மானத்துடன் தத்தம் வீடுகளுக்குச் சென்றார்கள்.
உன்ன மாதிரி ஏழை எளியவங்க சாராயம் குடிச்சு தன்பாடு சாராயம் பாடுன்னு இருக்கறாதாலத்தான் ஆபீசர் கம்மனாட்டிங்க அட்டூழியம் பண்ணுறாங்கோ.
ஓங்களுக்கு டீ கொடுக்க தேயிலைக்கீது...அஸ்காகீது... ஆனா கிருஷ்ணாயில்தான் இல்ல... மனசுக்கு கஷ்டமாகீது... தோ... சுமதி வந்துட்டாளே.
நம்ம லட்சுமி சும்மா சொல்லக்கூடாது... அந்தப் பசங்களமாதிரி பராக்குப் பார்த்தபடியே கட முன்னாடி நிக்கறா என்று சொன்னபடியே அவள் கரங்களிலிருந்த பழைய பத்திரிகைகளை ராக்கம்மா வீட்டு தரையில் போட்டபோது ஒவ்வொருத்தியும் ஒவ்வொரு பத்திரிகையை எடுத்துப் பிரித்துப் பார்த்தாள்.
நம்புனவள நட்டாத்துல விட்டுட்டான் பாரு...பாவம் ஸ்ரீபிரியா.. பாவம் என்னடி பாவம்... ஒரு தலப்பட்ச காதலுக்கு நான் பொறுப்பில்லேன்னு கார்த்திதான் சொல்லீட்டானே...இதோ இந்த பேப்பரைப் பாரு... இந்தப் பேப்பரைப் பாருடி...ஸ்ரீபிரியா எப்படி குமுறிச் சொல்லியிருக்கா பாரு...இந்த கார்த்திலலாம் ஒரு மனுசனா அட.. அவனையும் அவளையும் விடுங்கடி.
ஆளப்பாத்தா எவ்வளவு அப்பாவியா இருக்கான் பாரு... இங்க பாரடி... ராதிகாவுக்கும் விஜயகாந்துக்கும் இஸ்க்கு தொஸ்க்காம்... நான் படத்தப் பாக்கும்போதே நினச்சேன்... புருசன் பொண்டாட்டி கூட அப்படிக் கிடையாது... இந்தச் சமயத்தில் சிறுமி லட்சுமி வேர்க்க விருக்க ஓடி வந்தாள்...தலையிலிருந்தும் நெற்றியிலிருந்தும் பெருக் கெடுத்த வேர்வைத் துளிகள் கழுத்தில் அருவியாகி தொண்டைக் குழியில் கடலானது... பேசப் போனாள்....மூச்சு முட்டியது...மூச்சை அடக்கி பேசப் போனால் வார்த்தைகள் முட்டின... மூச்சிழுக்க அவகாசம் கொடுத்து பேச வேண்டியதை தள்ளி வைக்க அவளால் இயலவில்லை.
அல்லாத்தையும் ஒரு கட்டை வண்டிலே ஏத்திக்கி னுயிருக்காங்க ...கட்டையில போறவங்க... புறப்படுங்க... கஸ்மாலங்கள உண்டு இல்லன்னு பண்ணிடலாம்... சுமதிக்கா எயிந்திரி... ராக்கத்தே புறப்படு... இவா ஒருத்தி... பேசாம குந்துடி... ஒரு தலக் காதலுக்கு தான் பொறுப்பில்லேன்னு எப்படி இந்த கார்த்தி சொல்லலாம்.
ரோட்டைத் தாண்டிட்டா சட்டம் பேசுவானுங்கோ...ஜல்தி...ஜல்தியாப் போயி மடக்குவோம்... எயிந்திரிங்க... சுமதியும் மற்ற தோழிகளும் காரசாரமான விவாதத்தில் இறங்கியதால் அந்தச் சிறுமியின் சத்தம் அந்த விவாதத்திற்கு ஒரு பின்னணி இசை போலவே அமைந்தது...ஆனாலும் லட்சுமி வயிறு முதல் வாய் வரை விம்மிப் புடைக்க கத்திய போது ஒரு பளபளப்பான வாரப்பத்திரிகையை வைத்துக் கொண்டு அதையே ஆதாரமாக காட்டுவதுபோல் முக் காலியின் மேல் அடித்தடித்து பேசினாள் சுமதி... சொம்மா கிடடி...ஆருதான் யோக்கியம்... ஏய் இங்க பாருங்கம்மே..அநியாயத்த தட்டிக் கேட்கிறதுதான் என் வேலைன்னு நம்ம சூப்பர்ஸ்டார் எப்படி சொல்லியிருக்கான் பாரு தொட்டால் கை வழுக்கும் அத்தனை பத்திரிகைகளும் நல்ல பாம்பு படமெடுத்தது போல் பக்கங்களை விரித்துக் காட்டிக் கொண்டிருந்தன.
இதனால் ஆரோக்கியத்தைப் பொறுத்தமட்டில் ஒருசில தொண்டு நிறுவனங்களைத் தவிர அனைவரையும் மகிழ்வாய் வாழச்செய்யும் மகத்தான மருத்துவப் புரட்சியின் பொற்காலம்.
தரையோடு தரையாய்த் தவழ்ந்து தவழ்ந்து பிறகு தரைக்குக் கீழேயும் போக விரும்பி தலைகளைத் தரையில் மோதி மோதி மூக்குகள் உடைபட்டு முகம் சிதைந்து சிலர்ஆபத்தான நிலையில் இருப்பதாக ஒரு செய்தி.
ஆஜானுபாகுவாக உள்ள ஆறடி உயரக்காரர்களின் செங்குத்தான முதுகெலும்புகள் வளைந்து வளைந்து கைகள் தரையில் தானாய் ஊனறும் அளவுக்குக் தரைக்குமேல் நீளக் கோடாய் நிற்கின்றனவாம்.
இந்த ரிஸ்க்கையும் மீறிச் சில மனிதாபிமானிகள் கால்களில் ஷாக் அடிக்கும் காலணிகளைப் போட்டுக் கொண்டு இவர்களுக்குத் தொண்டாற்ற வந்திருக்கிறார்கள்.
நாங்கள் இப்போது தமிழ்த் தாய்க்கு வணக்கம் போட்டுத் தமிழுக்குத் தொண்டாற்றுகிறோம்...உயிர் பிழைக்க நினைத்தால் ஓடிப் போங்கடா என்று சூளுரைத்திருக்கிறார்கள்.
எய்ட்ஸ் நோய் ரத்தத்தினால் பரவியதுபோல் அல்லாமல் இந்த தவழும் நோய் வம்சாவழி நோயாக இருப்பதனால் உலகம் முழுவதும் இது வேகமாகப் பரவாமல் இருந்தது.
முக்கியமாக மூதாதையர் பணக்காரர்களாகவும் செல்வந்தர்களாகவும் உள்ள குடும்பத்தில்தான் இந்த நோய் முக்கியமாக ஆண் வாரிசுகளை அதிகமாகத் தாக்கியது.
காரணம் இந்த நோய் முதலில் பெங்களூர் பம்பாய் டெல்லி ஆகிய நகரங்களில் வாழும் பணக்காரத் தமிழர்களைத் தவழ வைத்ததுடன் இவர்களோடு தமிழர்களை மணந்துகொண்ட கன்னடர் மராட்டியர் பஞ்சாபியர் என்று ஒரு சிலரையும் குணிய வைத்துவிட்டது.
அமெரிக்கத் தமிழரை மணந்த அமெரிக்கப் பெண்மணிக்குப் பிறந்த குழந்தையும் இப்படித் தவழ்வதைப் பார்த்து முதலில் அதிர்ச்சியடைந்தது அமெரிக்கா தான் உலக நாடுகள் சுதாரித்தன.
உலக சுகாதார நிறுவனத்தின் இயக்குநரும் தென்னாப்பிரிக்கருமான டாக்டர் அந்தோணி போத்தா தலைமையில் சர்வதேச நிபுணர்கமிட்டியை அமைத்து தமிழகத்தைப் பார்வையிட்டு அறிக்கை சமர்ப்பிக்கும்படி ஐ.நா.
உடனே உலக வங்கிக் கடன் நிறுத்தப்படும் என்றும் பொருளாதாரத் தடைகள் கொண்டு வரப்படும் என்றும் அமெரிக்காவும் ஐரோப்பிய நாடுகளும் மறைமுகமாய் எச்சரித்ததும் இந்த கமிட்டியை வரவேற்பதாக இந்தியா பகிரங்கமாய் அறிவித்தது.
தாவரவியல் விலங்கியல் உடலியல் வேதியியல் மருந்தியல் சமூகவியல் வரலாற்றியல் போன்ற துறைகளில் அத்தாரிட்டிகளான நிபுணர்களைக் கொண்ட இந்த ஐ.நா.சர்வதேசக் குழு தமிழகத்தில் மலை முகடுகளைக் கொண்ட சேலம் தர்மபுரி பெரியார் மலையான நீலகிரி மலையே இல்லாத தஞ்சை காய்ந்து கிடக்கும் முகவை புதுவை நீர் சிந்தும் நெல்லை பொதிகைத் தென்றல் தொடும் குமரி ஆகிய மாவட்டங்களையும் அப்புறம் ரெண்டும் கெட்டான் சென்னை செங்கையையும் பார்வையிட்டது.
பல்வேறு பூகோள வேறுபாடுகளைக் கொண்ட இந்த மாவட்டங்களை இணைக்கும் ஒருமைப்பாடாக தமிழர்கள் எல்லா இடங்களிலும் தவழ்வதைப் பார்த்தது.
அத்தனை இடங்களிலும் தவழ்கிற கணவர்களையும் குழந்தைகளையும் பார்த்துப் பார்த்தே கூன்பட்ட நவீன நளாயினிகளான தமிழ்ப் பெண்கள் நிபுணர்களிடம் குய்யோ முறையோ என்று கூப்பாடு போட்டிருக்கிறார்கள்.
இந்த நோயின் ஒவ்வொரு கட்டத்தையும்பிரதிபலிக்கும் நோயாளிகளைச் சாம்பிளுக்கு ஒன்றாகக் கைப்பற்றி புதுடெல்லிக்கு கொண்டு வந்தது.
நியூயார்க்கில் ஆலோசனை நடத்தி அறிக்கை தயாரிக்க நினைத்த கமிட்டி நோயின் கடுமையைக் கருதி புதுடெல்லியிலேயே கூடியதுஅவசர அவசரமாய்.
ஒயர்கள் இல்லாத மைக்குகள்... பட்டாலே சுளுக்கை எடுக்கும் பட்டு மெத்தை தரை.ட்ட எல்லாவற்றுக்கும் மேலாக ஒருத்தர் எந்த மொழியில் பேசினாலும் அந்தப் பேச்சை மண்வாசனையுடன் மொழி பெயர்த்துச் சொல்லும் ரோபாட்டுகள்.
நிபுணர்கமிட்டியின் தலைவரும் தென்னாப்பிரிக்கருமான டாக்டர் அந்தோணி போத்தா கான்ஃபரன்ஸ் அறையின் மேடையில் உள்ள சாம்பிள் நோயாளிகளை அவ்வப்போது பார்த்துக் கொண்டே முன்னுரையாய் இப்படிப் பேசினார்.
ஆனால் அத்தனை முன்னேற்றங்களையும் தவழ வைப் பதற்கு மன்னிக்கவும் முறியடிப்பதற்கு வந்ததுபோல் மானுடத்தின் மூலக்கூறாகக் கருதப்படும் திராவிட இனத்தின் மூத்தகுடியான தமிழ்க்குடிக்கு இப்படிப்பட்ட நோய் வந்திருப்பது அதிர்ச்சிக்குரியது.
வாழ்க்கை என்பது ஒரு வாழ்வாசாவா போராட்டம் ஒரு குறிப்பிட்ட சந்தர்ப்பத்தில் தகுதி உள்ளவையே வாழ்கின்றன என்றார் டார்வின்.
இந்தத் தத்துவத்தின் படி வளர்ச்சி கண்ட மானுட பரிணாம உறுப்பினர்களில் தமிழர்கள் இப்படித் தரையோடு தரையாய் ஒட்டிப் போனது ஆச்சரியமே.
ஆச்சரியம் ஆதாரமாகாது ஜனாப்.... பிரபஞ்சத்தில் எப்படி மேல் கீழ் என்பது கிடையோதோ... அப்படி பரிமாணத்தில் நாம் நினைக்கும் வளர்ச்சி என்று ஒன்றைக் கோடு போட்டுக் காட்ட முடியாது... டார்வின் சுட்டிக் காட்டும் குறிப்பிட்ட சந்தர்ப்பத்தில் என்ற வாசகம் முக்கிய மானது அதாவது ஒரு சந்தர்ப்பத்தில் வெற்றி பெறுபவை அடுத்தகட்ட சந்தர்ப்பத்தில் தோல்வியுறலாம்.
ஆகையால் தமிழர்கள் இப்படி ஆவதற்கான குறிப்பிட்ட சந்தர்ப்பம் என்ன என்பதை வரலாற்று வழியாய் விளக்குவதை விட்டுவிட்டு எனது துறையில் நீங்கள் மூக்கை நுழைப்பது ஆட்சேபத்துக்குரியது ஜனாப் மியான் சும்மா இருந்தபோது விலங்கியல் பேராசிரியரும் சீனருமான டாக்டர் குவான் சுவாங் தனது துறையும் பரிணாமத்தைப் பற்றியது என்று சொல்வதுபோல் மூக்கோடு சேர்த்து முகத்தையும் நுழைத்தார்.
பரிணாம வளர்ச்சி போல் எதிர்ப் பரிணாம வளர்ச்சியும் ஏற்படுவது இயற்கை எடுத்துக்காட்டாக மில்லியன் வருடங்களுக்கு முன்பு இருந்த மிகப் பெரிய மிருகமான டினோஸரஸ்... இப்போது ஓணானாகச் சிறுத்துப் போனது.
அன்று மிகப் பெரிய தாவரமான ஒருவித மரவகை இப்போது பெரளிச் செடியாகி விட்டது... இப்படி நடமாடும் பல்கலைக்கழகமான தமிழன் தவழும் நிலைக்குத் தள்ளப்பட்டதும் ஒருவித பரிணாமமே.... நீங்களும் உங்கள் பரிணாமமும்....தமிழனின் இந்த நிலைமைக்கான காரணங்கள் எவை எவை... இவற்றைப் போக்குவதற்கான வழி என்ன.... என்ன.... இதைக் கோடி காட்டாமல் என்ன பேச்சு இது?
எடுத்துக்காட்டாக நிலத்தில் ஒரு காலத்தில் நான்கு கால்களால் நடமாடிய திமிங்கிலம் நீரில் வாழ வேண்டிய நிர்ப்பந்தம் ஏற்பட்டதும் அதன் நான்கு கால்களும் கூம்பிக் கூம்பி நீந்துவதற்கு ஏற்றதுடுப்புகளாக உருமாற்றம் பெற்றன.
ஆகையால் தமிழன் உருமாறுவதற்கு டார்வின் குறிப்பிட்ட அந்தக் குறிப்பிட்ட சந்தர்ப்பம் என்பது எது என்பதை வரலாற்றுப் பேராசிரியர் விளக்கினால் விடை கிடைக்கும்.
இருபதாம் நூற்றாண்டின் இறுதியில் அதாவது நூற்றைம்பது வருடங்களுக்கு முன்னால் தமிழர் பண்பாடு தனிநபர் வழிபாடாக துதிப்பாடலாகவே இருந்திருக்கிறது.
இன்று தவழ்ந்தபடியே உயிர் வாழும் இவர்களின் மூதாதையர்களின் வாழ்க்கை முறை பற்றி விசாரித்தபோது அவர்கள் அமைச்சர்களாகவோ அரசியல் வாதிகளாகவோ அரசு அதிகாரிகளாகவோ அல்லது உயர் போலீஸ் அதிகாரிகளாகவோ இருந்திருக்கிறார்கள் என்பது தெரிய வருகிறது... அப்படி அவர்கள் இருந்த சமயத்தில் தங்கள் மூளையைக் கொஞ்சமும் செலவு செய்யாமல் நெடுஞ்சாண்கிடையாகக் காலில் விழுந்து விழுந்தே வளர்ச்சி பெற்றிருக்கிறார்கள்.
இதற்கு கட்அவுட் ஃபாஸில்களும் ஆதாரம் மருந்தியல் மருத்துவம் பேதாலஜி எனப்படும் உணர்வியல் ஆகிய முப்பெரும் துறைகளின் முடிசூடா மன்னரும் சிங்களருமான டாக்டர் விஜயரத்னே ஆர்க்மிடீஸ் எப்படி ஒரு தத்துவத்தைக் கண்டுபிடித்ததும் நிர்வாணமாக அரச சபைக்கு ஓடி வந்தானோ அப்படி பேண்ட் நழுவுவதைப் பற்றிக் கூடக் கவலைப்படாமல் ஜட்டியோடு நின்று பேசினார்.
..தமிழன் இப்படி ஆனதற்கான காரணத்தைக் கண்டுகொண்டேன் சேர்மனே... உயிரின உடம்பில் ஒவ்வொரு செல்லிலும் சங்கிலி மாதிரியான ஒரு கெமிக்கல் உண்டு.
ஒரு காலத்தில் வாழ்வாங்கு வாழ்ந்த சங்ககாலத் தமிழன் இருபதாம் நூற்றாண்டின் இறுதிக் கட்டத்தில் தனக்கென்று தனி நபர் வழிபாடு என்ற ஒரு போலி உலகைச் சிருஷ்டித்துக் கொண்டான்.
தரையோடு தரையாய் வீழ்ந்த இந்தத் தமிழ் நோயாளிகளின் காதுகளில் கணியன் பூங்குன்றன் என்ற அரும்பெரும் புலவன் பாடிய பெரியோரை வியத்தலும் இலமே என்ற பாடலை இருபத்து நாலு மணி நேரமும் ஒலிக்கச் செய்ய வேண்டும்.
பலரை ஒரே ஒருத்தர்காலில் விழும்படி நடிக்கச் செய்து அப்படி விழுகிறவர்களை இந்த நோயாளிகளின் கண் முன்னாலேயே சவுக்கால் அடிக்க வேண்டும்.
காலில் விழும் தலைகளை ஏற்றுக் கொள்வோரிடம் கயவர்தான் தங்களைத் தாங்களே வியப்பார்கள் என்று வள்ளுவர் சொன்ன வாசகத்தை காதில் குத்தும்படி சொல்ல வேண்டும்.
கன்னித் தமிழ்நாட்டின் கயவாளியே... எம் மக்களை காலில் விழ வைத்துச் சிரிக்கிறியே என்று ஒரு பாட்டை எழுதி அதை அந்தக் கால ஏ.ஆர்.ரஹ்மான் மெட்டில் இசைய மைத்து தமிழகத் தலைவர்கள் அனைவருடைய காதுகளிலும் ஓத வேண்டும்.
அதுவும் இப்போதே சிகிச்சையைத் துவக்கினால் தான் இன்றைய தவழும் தமிழனின் மூன்றாவது தலைமுறை தேறும்... மீளும்... கமிட்டி சேர்மன் டாக்டர் அந்தோணி போத்தா டாக்டர் கெமிங்கோவை நன்றியோடு பார்த்தார்.
இங்கே நடந்த விவாத விவரங்களையும் எல்லோரும் ஒப்புக்கொண்ட சிகிச்சை முறையையும் ஓர் அறிக்கை நகலாய் எழுதித் தரும்படி இன்ஃபர்மேஷன் சயன்டிஸ்டான டாக்டர் பரமானந்தராயைக் கேட்டுக் கொள்கிறேன்.
எட்டடி கம்பத்தில் கால்கள் கட்டப்பட்டு சலங்கைக் கைகளோடு அந்தரமாய் நின்ற கெக்கலி ஆட்டக்காரர்கள் இறுகக் கட்டிய கண்டாங்கிச் சேலைக்காரிகள்.
கும்மிப் பெண்கள் கோலாட்டக்காரர்கள் என்று பட்டிதொட்டியிலிருந்துவந்த மாவட்ட ரீதியான இளம் கலைஞர்கள் எதிரே தோன்றிய மேடையை முகம் சுழித்துப் பார்த்தார்கள்.ஆனாலும் கலெக்டரை காணவில்லை என்று தொலைக்காட்சியில் அறிவிக்க வேண்டிய அவசியம் ஏற்படுமோ என்ற நிலைமை அவருக்காக காத்து நின்ற கால்கள் கோபங் கோபமாய் தரையில் மிதித்தன கண்கள் பூத்துப் போயின.
மத்திய அரசின் இளைஞர்மன்றம் சார்பில் மாவட்ட அளவில் நடைபெறவிருக்கும் இளம் கலைஞர்களின் கலை நிகழ்ச்சிப் போட்டிகளை காலை பத்து மணிக்கு துவக்கி வைக்க வேண்டிய கலெக்டர் பன்னிரண்டாகியும் வரவில்லை.
இளம் பெண்களில் பலரிடம் ஒரு கலக்கம் என்னதான் அவர்கள் குடும்பத்தினர் இவர்களை இங்கே அனுப்பி வைக்கும் அளவிற்கு முற்போக்காக இருந்தாலும் காலம் கடந்து வீட்டிற்குப் போனால் அதே குடும்பத்தினர் பார்க்கும் பார்வையை இப்பவே கற்பனை செய்து அல்லாடினார்கள்.
ஆனால் மாவட்ட அதிகாரிகள் கலெக்டருக்காகவே கலைப் போட்டிகள் என்ற பாணியில் எதிர்மாறான விருப்பம் கொண்டிருந்தால் என்ன செய்ய முடியும்?
முடியும் என்பதுபோல் காவடி முருகன் கலைக் குழுக்களுடன் கிசுகிசுத்துவிட்டு காவடியை பயபக்தியோடு சுவர் பக்கம் சாய்த்து விட்டு மேடையை நோக்கி நடந்தான்.
துத்தநாக உலோகத்தை உருளையாக்கியது போன்ற உடம்பு நெற்றியை மறைத்த விபூதி புருவ நெற்றியை மறைத்த சூரிய குங்குமம் சாமியானா பந்தல் வழியாக மேடைப் பக்கம் போய் கலெக்டரின் பி.ஏ.
வருவாய் பி.ஏ.சத்துணவு பி.ஏ.சேமிப்பு போன்ற அதிகாரிகளை ஊடுருவி அந்த மாவட்ட நேரு மைய அமைப்பாளரை எப்படியோ பிடித்துவிட்டான்.
இதுக்கு மேலயும் காத்திருக்கிறதுல அர்த்தமில்ல சார் இனிமேயும் காத்திருந்தால் அவங்க நம்மளஅவமானப்படுத் துறாங்களோ இல்லையோ... நம்மள நாமே அவமானப் படுத்துறதா அர்த்தம் சார் மாவட்ட நேரு மைய அமைப்பாளர் கலெக்டரிடம் காட்ட முடியாத செல்லாக் கோபத்தை காவடி முருகனிடம் செலவாணியாக்கினார்.
அவனோடு நியாயம் கேட்க வந்த சக கலைஞர்கள் அவனை முன்னால் தள்ளிவிட்டு பின்னால் போனதில் அவருக்கு திண்டாட்டமே கொண்டாட்டமாகியது இந்தா பாருப்பா நாய் வேசம் போட்டா குலைச் சுத்தான் ஆகணும் கலெக்டர வைச்சு நடத்துனா ஆயிரம் கஷ்டம் வரும் ஆனா அவரு இல்லாம நடத்துனால் ஐயாயிரம் வில்லங்கம் வரும் பேசாமல் ஒன் இடத்துக்கு போ சும்மா குலைக்காதே இந்தாம்மா மீரா இந்த மாதிரி ஆளுங்கள எதுக்காகம்மா செலக்ட் பண்றஎதுக்கும் நாளைக்கு என்னை நீ ஆபீசுல வந்து பாரு... மீரா அந்த அமைப்பாளரைப் பார்த்து கண்களால் கெஞ்சினாள் காவடி முருகனைப் பார்த்து கைகளை நெறித்தாள்.
படித்த இருபத்தைந்து வயதுக்காரி சர்க்கார் வேலைகளைப் பொறுத்த அளவில் அவள் மூப்படையாமல் இருக்க இன்னும் ஆறு மாதங்களே உள்ளன மாதம் அறுநூறு ரூபாய் சம்பளத்தில் நேரு மையத் தில் பகுதி நேர அமைப்பாளராக அவள் சேர்வதற்குக் காரணமே இதன் மூலம் கிடைக்கும் மேலிட பரிச்சயத்தால் ஒரு நல்ல வேலைக்குப் போய் விடலாம் என்ற நம்பிக்கை தான் ஆனால் இந்த காவடி முருகன் தன்னை பழைய படியும் அன்னக்காவடியாக்கி விடுவானோ நல்லவேளையோ கெட்ட வேளையோ மைதானத்தின் வாசற்பக்கம் நின்ற சின்ன அதிகாரிகள் பரபரத்து அங்குமிங்குமாய் நகர்ந்தார்கள்.
தானாய் புலம்பிக் கொண்டிருந்த போலீஸ் ஜீப் மேல் சாய்ந்து நின்ற கான்ஸ்டபிள்கள் அலறியடித்து ஓடினார்கள் கலெக்டர் வருவதாக அனுமானித்த கூட்டத்தினர் கை வலிக்கும்படி தட்டினார்கள்.
கலைக் குழுக்கள் உஷாராயின ஆனால் வந்தது ஒரு கழுதை சின்ன அதிகாரிகளையும் மீறி பெரிய அதிகாரிகளை ஊடுருவி மேடைப்பக்கம் வந்துவிட்டது.
ஒலிபெருக்கிகளில் சத்தம் போட்ட அந்த அரபிக்கடலோரம் பாட்டை கேட்டோ அல்லது கூட்டத்தைப் பார்த்து மிரண்டோ அங்குமிங்குமாய் துள்ளியது அந்தக் கழுதை கூட்டத்தினருக்கு இந்தக் கால திரைப்பட நடனங்களை நினைவுப் படுத்தியிருக்க வேண்டும் அந்த அப்பாவிப் பிராணிக்கு கைதட்டல்கள் கிடைத்தபோது காவடி முருகன் அமைப்பாளரை மீண்டும் சீண்டினான் அமைப்பாளர் ஆற்றுக்குள் திணிக்கப்படும் குடம்போல அரைகுறையாய் முக்கினார் முனங்கினார் ஆத்திரம் குரலை அடக்கியது.
இதற்குள் மேடையின் இடதுபக்கம் உள்ள நடுவர் நாற்காலிகளில் மத்தியிலிருந்த நடுத்தர வயதுப் பெண்ணால் தாள முடியவில்லை காவடி முருகனை கையாட்டிக் கூப்பிட்டு அருகே வரவழைத்து அழுத்தம் திருத்தமாக உபதேசித்தார்... கொஞ்சம் மட்டுமரியாதையை மிச்சம் வை தம்பி நீ இந்த மாவட்டம் முழுவதும் கோவில் விழாக்களில் காவடி ஆடுகிற நல்ல கலைஞன் என்பது எனக்குத் தெரியும் உனக்கு இந்த நிகழ்ச்சி இல்லாவிட்டாலும் எத்தனையோ நிகழ்ச்சி கிடைக்கும்... ஆனால் இங்க வந்திருக்கிற சின்னஞ்சிறுசுகளுக்கு இதான் ஆரம்பத் தளம்இந்தத் தளத்தை போர் களமாக்கிடாதேப்பா யோவ் இருந்தா இரு போகணும்னா போ ஏன்யா பிராணனவாங்குறே கவர்மெண்ட் நிகழ்ச்சின்னாஇப்படித் தானிருக்கும் பயணப்படி பஞ்சப்படி கொடுக் கோமே சும்மாவா... காவடி முருகன் கண் சிவந்து நின்றபோது கம்புகளில் கால் கட்டிய இரண்டு இளைஞர்கள் வந்து காவடி முருகனின் கைகளை செல்லமாகப் பிடித்திழுத்தார்கள்.
நீ மட்டுமா காத்திருக்க ஒரு பானைச் சோத்துக்கு ஒரு பிடி உப்பா இரு ஒரு குடம் பாலுக்கு ஒரு துளி விஷமாயிடாதே வந்துட்டான் பெருசா இந்தக் குழுவின் மாவட்ட அளவிலான அரங்கேற்றமே இங்குதான் மாமாங்கமானாலும் காத்திருக்கத் தயாரான இளைஞர்கள் எப்படியோ மேலும் அரைமணி நேரம் அலைக்கழிந்து கலெக்டர் வரமாட்டார் என்று போலீஸ் ஜீப் புலம்பியது உடனே ஒரு கான்ஸ்டபிள் அருகே வந்த நேரு மைய அமைப்பாளரை ஒரு தள்ளு தள்ளிவிட்டு டி.ஆர்.வோ.
இதற்குள் ஒரு பகுதிநேர அமைப்பாளப் பெண் ஒருத்தி கட்டபொம்மன் தேவராட்ட குழுவைப் பற்றி எழுதியதை வாசிக்க விசில் சத்தம் அதை முற்றுப்புள்ளியாக்கியது பத்து இளைஞர்கள் மைதானத்தின் நடுப்பக்கம் நளினமாய் வந்தார்கள்.
பஞ்சக் கச்சை வேட்டி அவர்களை நெருப்பில் நிறுத்தி மேல்சட்டை மஞ்சள் ஒளியைக் கேடயமாய்க் கொண்டதுபோல் காட்டியது ஒரு கையில் சலங்கை கட்டப்பட்டிருந்தது இரு கைகளிலும் வெள்ளை சிவப்பு செண்டாத்துணிகள் மத்தியில் நின்ற உறுமி மேளக்காரன் உறுமியை லேசாகத் தடவி மியாவ் போட வைத்தபோது தேவராட்டக்காரர்கள் இந்த பூனையும் பால் குடிக்குமா என்பது மாதிரி பம்மி நின்றார்கள் அந்த மேளம் படபடத்து அடித்தபோது இவர்கள் புலிகளானார்கள் சிறுத்தைபோல் ஓடியும் சிங்கம்போல் கர்ஜித்தும் முயல்போல் தாவியும் ஆமைபோல் அடங்கியும் அவர்கள் ஆடிய ஆட்டத்தைப் பார்த்து கூட்டமே ஆடியது அடுத்து வந்தது கும்மிப் பெண்கள் கண்டாங்கி சேலைக்காரிகள்... மண் வாசனைப் பார்வைமதர்ப்பான தோரணை முன்பு கையாளப்படாத கால் சதங்கைகள் மருதாணி போட்ட உள்ளங் கைகள் விரிந்த மலர்களாகவும் விரல்கள் அதன் இதழ்களாகவும் கரங்கள் காம்புகளாகவும் தோற்றம் காட்டின.
ஒருத்தி ஒரு பாடலை எடுத்துக் கொடுக்க மற்றவர்கள் தொடுத்தனர் குறுக்கும் நெடுக்குமாய் வட்டத்துள் சதுரமாய் சதுரத்துள் வட்டமாய் பம்பரமாய் சுழன்றார்கள்.
எட்டடி உயரக் கம்புகளில் மனிதக் கம்பங்களாய் நின்றவர்கள் அந்தக் கம்புகளை நகர்த்தி நகர்த்தி மைதானத்தின் மத்திக்கு வந்தார்கள்.
கர்ணனின் கவசகுண்டலம் போல் உடம்போடு ஒட்டிய ஜிகினா உடை ஆண்களும் பெண்களுமாய் விரவிக் கலந்த இந்தக் குழுவினரின் இரண்டு கரங்களிலும் இருவேறு கலர் துணிகள்.
பக்க மேள ஒலியின் பின்னணியில் கம்புக் கால்களை தாள லயமாக நகர்த்தினார்கள் அந்தக் கம்புகளே எலும்பும் சதையுமாகி அவர்களை இழுத்துக் கொண்டு போவது போன்ற லாவகம் ஐயோ விழுந்திடப் போறிங்க.. என்பதுபோல் கூட்டம் அவர்களை அண்ணாந்து வாயகலப் பார்த்த்து.
அவர்கள் குறுஞ்சிரிப்பாய் சிரித்தபடியே அந்த மரக்கால்களை வேகவேகமாய் நகர்த்தி ஊசி முனை இடைவெளியில் ஒருவரையொருவர் உரசாமல் அங்குமிங்குமாய்ப் பாய்ந்தார்கள்.
அதையடுத்து இரும்பு வில்களை சலங்கை மணிகளோடு சேர்த்து ஆடிய லஸ்ஜிங் ஆட்டம் அப்புறம் நாட்டுப்புற நடனம் இவைகளுக்கு மத்தியில் திருஷ்டி பரிகாரமாய் குட்டாம்பட்டி இளைஞர்களின் ரிக்கார்டு டான்ஸ்.
எல்லாக் குழுக்களும் சபைக்கும் நடுவர் குழுவிற்கும் வணக்கம் போட்ட போது இவனோ அந்த சபையும் இந்த நடுவர் குழுவும்தான் தனக்கு வணக்கம் போட வேண்டும் என்பதுபோல் கீழ் நோக்கிப் பார்த்தான்.
பார்த்துக் கொண்டே இருக்கலாம் அப்படிப்பட்ட லாவகம் மெருகான கம்பீரம் காவடி முருகன் ஆடுகளத்தின் மத்தியில் நின்றான் அவன்கூட வந்த இரண்டு ஆண்களும் இரண்டு பெண்களும் நான்கு திசையிலும் போய் நின்று அவனுக்கு சதுராட சதுரம் கட்டினார்கள்.
கைகளிலும் கால்களிலும் சலங்கை கட்டியவர்கள் விசில் சத்தத்தை வெளிப்படுத்த முடியாதபடி மேளச் சத்தம் உடனே முருகன் தனது குழுவினரை அதட்டலாக நோக்கினான்.
மேளம் உச்சத்திற்கு போனது... உடனே தலையிலிருந்த காவடி கழுத்துக்கு வந்தது அரைவட்டமான அந்தக் காவடி அவன் கழுத்திலும் தலையிலும் மாறி மாறி முழுவட்டமாய்ச் சுற்றியது அவன் முதுகிலும் தோளிலும் பிட்டத்திலும் குதி போட்டது தலையிலே தாவி கழுத்திலே நழுவி ஒற்றைத் தண்டவாளம் போலான வளைத்து வைத்த முதுகெலும்பில் பாலத்தில் ஒடும் ரெயில் போல் ஓடியது இவனை ஒரு தளமாக வைத்து காவடி மட்டுமே ஆடுவதுபோன்ற கலை மாயை இந்த மாயையை கலைப்பதுபோல் அவன் தலைக் காவடியுடன் கீழே குனிந்து தரையில் கிடந்த எலுமிச்சை பழத்தை வாயால் கவ்வி எலுமிச்சை சாறு தெளித்த ஈரமுகத்தோடு நிமிர்ந்தபோது கூட்டம் வஞ்சனை இல்லாமல் கைதட்டியது அவனை வாஞ்சையோடு பார்த்து ஆர்ப்பரித்தது ஒன்ஸ்மோர் கூட கேட்டது.
அத்தனை கண்களும் ஒன்றாய்க் குவிந்து நடுவர் குழுவையும் தன் உடம்பை தனது குழுவினர் தூசி தட்ட கொடுத்துக் கொண்டிருந்த முருகனையும் மாறி மாறி பார்த்தது.
இதற்குள் நடுவர் குழுவின் சார்பில் அந்த அம்மா எழுந்தார் நாட்டுப்புற நாட்டிய தேகக் கட்டு பறவைப் பார்வைக் கண்கள் மைக்கிற்கு முன்னால் வந்து பற்றற்ற குரலில் பாராமுகமாய் முடிவை அறிவித்தார்.
முருகன் முடிவை உள்வாங்க முடியாமல் நிலை குலைந்தான் இவனை வைத்து பிழைப்பு நடத்துவதாக நினைக்கும் அவன் குழுவினர் அவனுக்கு முன்னால் கேடயமாகவும் பின்னால் அம்பரா துணியாகவும் நின்று கொண்டார்கள்.
சிறிது நேரத்தில் சுயத்திற்கு வந்த முருகன் நடுவர் குழுவின் பக்கம்போய் அவர்களின் கண்களில் விரலாட்டுவதுபோல் வெறுப்போடு அந்த தீர்ப்புக்கு தீர்ப்பளித்தான் இது பழிவாங்குற தீர்ப்பு.